wickkiey/tamil-wikipedia-markdown huggingface dataset:
# யோசெமிட்டி தேசியப் பூங்கா



**யோசெமிட்டி தேசியப் பூங்கா** (*Yosemite National Park*, , ) கலிபோர்னியாவின் மேற்கு சியேரா நிவாடாவில் அமைந்துள்ள அமெரிக்கத் தேசியப் பூங்கா. ஐக்கிய அமெரிக்காவின் தேசியப் பூங்கா சேவையால் பராமரிக்கப்பட்டு வரும் இப்பூங்காவின் பரப்பளவு 747,956 ஏக்கர்கள் (1,168.681 ச மை; 302,687 எக்டேர்; 3,026.87 கிமீ<sup>2</sup>). கிட்டத்தட்ட 95% பூங்காப் பகுதி அடர்காட்டுப் பகுதியாக அறிவிக்கப்பட்டுள்ளது.  

ஒவ்வொரு ஆண்டும் சராசரியாக ஏறத்தாழ 4 மில்லியன் மக்கள் யோசெமிட்டிக்கு வருகின்றனர். தேசியப் பூங்கா குறித்த கருத்தியல் உருவாக்கத்தில் யோசெமிட்டி முக்கியப் பங்கு வகித்தது. துவக்கத்தில், காலென் கிளார்க்கும் மற்றவர்களும் யோசெமிட்டியை பாதுகாக்கப் போராடினர்; இறுதியில் 1864இல் குடியரசுத் தலைவர் ஆபிரகாம் லிங்கன் *யோசெமிட்டி நல்கை*யில் ஒப்பமிட்டார். பின்னர் ஜான் முயர் யோசெமிட்டி பள்ளத்தாக்கை மட்டுமன்றி சுற்றியுள்ள மலைத்தொடர்களையும் வனங்களையும் உள்ளடக்கிய பெரியத் தேசியப் பூங்கா அமைக்கப் போராடினார். இதுவே ஐக்கிய அமெரிக்க தேசியப் பூங்கா அமைப்பு நிறுவப்பட வழிகோலியது.  

## ஒளிப்படத் தொகுப்பு
# தோய் நாங் நோன் மலைத்தொடர்



**தோய் நாங் நோன் மலைத்தொடர்** (ஆங்கிலம்: *Doi Nang Non*; தாய்: ดอยนางนอน), (**உறங்கும் பெண் தோற்ற மலைத்தொடர்**) (*Mountain of the Sleeping Lady*), தாய்லாந்து நாட்டில் வடக்கில் உள்ள, சியாங் ராய் மாநிலத்தில் உள்ள மோய் சாய் மாவட்டத்தில், தூங்கு பெண் தோற்றத்தில் அமைந்த மலைத்தொடராகும்.  

பருவ மழைக் காலங்களில் இம்மலைத்தொடரில் பல அருவிகள் தோன்றும். மேலும் இம்மலைத்தொடரில் பத்து கிலோ மீட்டர் நீளம் கொண்ட தாம் இலுவாங் நாங் நோன் குகையில், 23 சூன் 2018 அன்று மழை வெள்ளத்தில் சிக்கிய 12 சிறுவர்கள் உட்பட 13 பேரை 10 சூலை 2018 அன்று மீட்புப் படையினர் உயிருடன் மீட்டனர்.  

இம்மலைத்தொடரில் **தாம் லுவாங்-குன் நாம் நாங் நோன்** (Tham Luang–Khun Nam Nang Non Forest Park) எனும் காட்டுப் பூங்கா அமைந்துள்ளது.  

## புவியியல்

சியாங் ராய் மாநிலத்தின் தலைமையிடமான சியாங் ராய் நகரத்திற்கும், மோய் சாய் மாவட்டத்திற்கும் இடையே அமைந்த தோய் நாங் நோன் மலைத்தொடர் வழியாக ஆசிய நெடுஞ்சாலை 2 செல்கிறது. இம்மலைத்தொடர் அருகில் மியான்மர் நாட்டின் பன்னாட்டு எல்லையருகே உள்ள, இம்மலைத்தொடர், தங்க முக்கோணத்தில் அமைந்துள்ளது. இம்மலைத்தொடரை தொலைவிலிருந்து காணும் போது நீண்ட கூந்தலுடைய தூங்கும் பெண் வடிவத்தில் காணப்படும். இம்மலைத்தொடரின் உயர்ந்த தோய் துங் கொடுமுடி, தூங்கும் பெண்னின் வயிற்றுப் பகுதி போன்று காணப்படும்.  

பின்னர் தாய்லாந்து மற்றும் பன்னாட்டு குக்குளிப்பு வீரர்கள், குகை வெள்ளத்தில் சிக்கியவர்களை 10 சூலை 2018 அன்று பன்னாட்டு தாம் இலுவாங் குகை மீட்பு குழுவினர் உயிருடன் மீட்டனர்.  

## இதனையும் காணக

- தாம் இலுவாங் நாங் நோன் குகை
- தாம் இலுவாங் குகை மீட்பு
- சியாங் ராய் மாகாணம்
- சியாங் ராய்
- மோய் சாய் மாவட்டம்

## காட்சியகம்

## மேற்கோற்கள்
# கண்ணம்மா (தொலைக்காட்சித் தொடர்)



**கண்ணம்மா** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 8:01 க்கு ராஜ் தொலைக்காட்சியில் ஒளிபரப்பான ஒரு குடும்ப பின்னணியை தழுவிய மெகா தொடர் ஆகும். இந்த தொடரை ஜெனி என்பவர் இயக்க, அர்ச்சனா, சியாம், நிவிஷா, அரவிந்தராஜ், மணி, சாய் மாதவி, புவி ராஜ் போன்ற பலர் நடித்துள்ளார்கள்.இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.  

## கதைச்சுருக்கம்
இந்த தொடரின் கதை கண்ணம்மா தன் குடும்ப சூழல் மற்றும் தன் அப்பாவின் கோபம் இரண்டின் காரணமாகவும் பள்ளிப் படிப்பை பாதியில் நிறுத்திக் கொண்டு ஒரு டெய்லராக ஒரு ஃபேஷன் கார்மென்ட்ஸில் வேலை செய்கிறாள். அரவிந்த் அந்த நிறுவனத்தின் முதலாளி ஆரம்பத்தில் இருந்து அரவிந்துக்கும் கண்ணம்மாவுக்கும் ஒருவர் மீது ஒருவரை பிடிக்கவில்லை. கண்ணம்மாவை தனது அலுவலகத்தில் வேலைக்கு வைத்ததே அவளை பழி வாங்குவதற்குத்தான்.  

இந்நிலையில் கண்ணம்மாவே எதிர்பார்க்காத ஒரு தருணத்தில் அவளது முதலாளியின் மானத்தைக் காப்பாற்ற வேண்டி அவரையே திருமணம் செய்ய வேண்டியதாகிறது. கண்ணம்மா அவளது கணவனின் மனதையும், தனக்கு எதிர்பாராமல் அமைந்த இந்த வாழ்வையும் காப்பாற்றிக் கொள்ள போராடுவதே இந்த தொடரின் கதை.  

## நடிகர்கள்
### முதன்மை கதாபாத்திரம்
- அர்ச்சனா - கண்ணம்மா
- சியாம் - அரவிந்
- நிவிஷா - மீரா

### துணை கதாபாத்திரம்
- ஆர். ஸ்டெஃபி
- ஆர். அரவிந்தராஜ்
- ஜெயா ராஜகோபால்
- மோனிகா
- வசந்தி
- சைத்ரா
- சரண்யா
- அமுதா
- மணி
- சாய் மாதவி
- புவி ராஜ்

## முகப்பு பாடல்
இந்த தொடருக்கான முகப்பு பாடலான ‘கண்ணம்மா கண்ணம்மா’ என்ற பாடலுக்கு இளைய கம்பன் பாடல் வரிகள் எழுதியுள்ளார், விஜய் சரவணா இசை அமைக்க, பாடகி சரண்யா சீனிவாசன் இந்த பாடலை பாடியுள்ளார்.
# இலிசு மெக்டொனால்டு



**எலிசபெத் (இலிசு) மெக்டொனால்டு** *(Elizabeth (Liz) MacDonald)* ஓர் அமெரிக்க விண்வெளி வானிலை அறிவியலாளர் ஆவார். இவர் நாசாவின் கோடார்டு விண்வெளி பறப்பு மையத்தில் பணிபுரிகிறார். இவர் எல்லியம், உயிரகம், முதன்மி, மின்னன் கதிர்நிரல் அளவி வழியாக நாசாவில் வான் ஆலன் ஆய்கலங்கள் (கதிர்வீச்சுப் பட்டை ஆய்வுத்) திட்ட இணை ஆய்வாளர் ஆவார்.  

## கல்வி
இவர் அலைசு மெக்டொனால்டுக்கும் வால்லா வால்லன்சு பில்லுக்கும் மகளாகப் பிறந்தார். இவர் நாசாவின் விண்வெளி ஆய்வு நல்கை பெற்று வாழ்சிங்டன் பல்கலைக்கழகத்தில் இயற்பியலில் இளம் அறிவியல் பட்டம் 1999 இல் பெற்றார். இவரது வழிகட்டியான உரூது சுகவுகு ஆய்வில் தொடரும்படி ஊக்கப்படுத்தினார். இவர் நியூகாம்ப்சயர் பல்கலைக்க்ழகத்தில் பட்டமேற் படிப்பை முடித்து 2005 இல் முனைவர் பட்டமும் படித்தார்.  

## வாழ்க்கைப்பணி
இவர் மின்மப் பொருண்மைக் கதிர்நிரல் அளவையியலில் ஆர்வம் கொண்டு 15 ஆண்டுகளுக்கு மேலாக அத்துறை சார்ந்த கருவி உருவாக்கம், தரவுப் பகுப்பாய்வு, விளக்கத்திலும் ஈடுபட்ட வல்லுனர் ஆவார்.  

முனைவர் பட்டம் முடித்ததும், இவர் இலசு அலமாசு ஆய்வகத்தில் சேர்ந்தார். அந்த ஆய்வகத்தில் இவர் ஆற்றல் துறை சார்ந்த விண்வெளி வளிமண்டல அறிவிக்கை அமைப்புக்கான புவிஒத்தியக்க கருவிகள் திட்டத்தின் இசட்வகை மின்மக் கதிர்நிரல் அளவி ஆய்வில் முதன்மை ஆய்வாளர் ஆவார். இவர் *புத்தாக்க ஆராய்ச்சி, ஒருங்கிணைந்த உணர்தல்* குழுவுக்கும் தலைமை தாங்கினார். She was principal investigator for the Advanced Miniaturized Plasma Spectrometer. இவர் மும்முறை இலாசு அலமாசு விருதுகள் திட்டத்தில் விருது பெற்றுள்ளார்.  

## மக்கள் பரப்புரை
# இந்திய அரசியலமைப்புச் சட்டத்தில் தேர்தல்கள்

**தேர்தல்கள்** (Elections ) குறித்து இந்திய அரசியலமைப்புச் சட்டம் பிரிவுகள் 54, 66, 325, 326 மற்றும் சில பிரிவுகள் குறிப்பிடுகின்றன. இப்பிரிவுகள் மூலம் தேர்தல்கள் எவ்வாறு யாரால் நடத்தப்படவேண்டும் என்று விளக்கப்பட்டுள்ளது. அரசியலமைப்புச் சட்டம் குடியரசுத் தலைவருக்கு நடைபெற வேண்டிய தேர்தல் குறித்த நடைமுறைகளை பிரிவு 54-லிலும் துணைக்குடியரசுத் தலைவர் தேர்தல் குறித்து பிரிவு 66-லிலும் குறிப்பிடுகின்றது. மாநில சட்டசபைகளுக்கும், பாராளுமன்றத்திற்கும் நடைபெற வேண்டிய தேர்தல் குறித்து வழிமுறைகளும் கோட்பாடுகளும் பிரிவு 325, 326 போன்றவைகளில் விளக்கப்பட்டுள்ளது  
இந்திய அரசியலமைப்புச் சட்டம்  

## சட்டமன்ற நாடுளுமன்ற தேர்தல்கள்
சட்டமன்றங்களுக்கும், பாராளுமன்றத்திற்கும் தேர்தல்கள் நடத்துவதற்கு அரசியலமைப்புச் சட்டம் சில கோட்பாடுகளை விதித்துள்ளது. அவை பின்வருமாறு.  
1. ஒவ்வொரு தொகுதிக்கும் ஒரே வாக்காளர் பட்டியல் தயாரிக்கப்பட வேண்டும். இதில் சாதி மத இன அடிப்படையில் வேறுபாடு காண்பிக்கக் கூடாது (பிரிவு 325)
1. 18 வயது நிறைந்த அனைத்து இந்திய குடிமக்களுக்கும் வாக்குரிமை உண்டு. இந்தியாவில் குடியில்லாமல் இருப்பவர்கள், மனநலம் பாதிக்கப்பட்டவர்கள், குற்றம் அல்லது சட்ட விரோத நடவடிக்கையில் ஈடுபட்டு தண்டிக்கப்பட்டவர்கள் வாக்களிக்க முடியாது (பிரிவு 326)
1. இந்த மற்றும் இதர கோட்பாடுகளுக்குட்பட்டு, பாராளுமன்றம், மாநில சட்டசபைகளுக்கும், பாராளுமன்றத்திற்கும் தேர்தல் தொடர்பான சட்டங்களை இயற்றலாம் (பிரிவு 327, ஏழாவது அட்டவணை முதல் பட்டியல் பதிவு 72)
1. பாராளுமன்றம் இயற்றிய சட்டத்தில் இடம் பெறாத பொருள்கள் குறித்தும், சட்டசபை தேர்தல்களுக்கும், சட்டசபைகள் சட்டம் இயற்றலாம் (பிரிவு 328)
1. மக்கள் பிரதிநிதித்துவ சட்டம் 1950, 1951, தொகுதி வரையறை சட்டம் 1952, 1962, 2002, 2003 ஆகியவைகளை பாராளுமன்றம் ஏற்கனவே இயற்றியுள்ளது.

## தேர்தல் குறை தீர்வு வழிமுறை
1. தேர்தல் குறித்து யாருக்கு என்ன குறை இருந்தாலும், மக்கள் பிரதிநிதித்துவ சட்டத்தில் குறிப்பிட்டபடி, அந்தந்த உயர்நீதிமன்றங்களில் தான் வழக்குத் தொடர வேண்டும். மற்ற சாதாரண வழக்கு மன்றங்களுக்கு அதிகாரம் இல்லை. உயர்நீதிமன்றத் தீர்ப்பின் மேல் உச்சநீதி மன்றத்திற்கு மேல் முறையீடு செய்யலாம்.(பிரிவு 329)
1. அரசியலமைப்பின் 42-வது திருத்தச் சட்டத்தின் படி, புதிய பிரிவு 323-B அறிமுகப்படுத்தப்பட்டுள்ளது. இதனடிப்படையில், சம்மந்தப்பட்ட சட்டமன்றங்கள், தேர்தல் வழக்குகளை கையாள, தனியாக ஆணையங்களை நிறுவலாம். அவ்வாறு நிறுவினால் தேர்தல் வழக்குகளை விசாரிக்க உயர்நீதிமன்றத்திற்கு அதிகாரம் இருக்காது ஆனால் உச்சநீதிமன்றத்தில் மேல் முறையீடு செய்யலாம்.
1. அரசியலமைப்புச் சட்டம் பிரிவு 71-ன்படி, குடியரசுத் தலைவர், துணைக் குடியரசுத் தலைவர் தேர்தல்கள் குறித்த வழக்குகளை உச்சநீதிமன்றம் தான் விசாரிக்க முடியும்.

## தேர்தல் ஆணையம்
தேர்தல் நடைமுறைகளை மேற்பார்வையிடவும், தேர்தல்களை சுமூகமாக நடத்தவும் தேர்தல் ஆணையத்தை நிறுவ பிரிவு 324-வகை செய்கிறது. தேர்தல் ஆணையர்கள் சுயமாக செயல்படவும், ஆணையம் சுய அதிகாரத்துடன் செயல்படவும், வகை செய்யும் வண்ணம், தேர்தல் ஆணையா்களை, சட்ட மன்றங்களோ, நிர்வாகமோ கட்டுப்படுத்தாத வகையில் பிரிவுகள் அமைக்கப்பட்டுள்ளன.
# மோய் சாய் மாவட்டம்



**மேய் சாய் மாவட்டம்** (**Mae Sai**) (, தாய்லாந்து நாட்டின் வடக்கில் உள்ள சியாங் ராய் மாகாணத்தின் வடகோடியில், தாய்லாந்து - மியான்மர் பன்னாட்டு எல்லையில் அமைந்த மாவட்டம் ஆகும். இம்மாவட்டத்தின் நிர்வாகத் தலைமையிட நகரம் மோய் சாய் நகரம் ஆகும். பன்னாட்டு ஆசிய நெடுஞ்சாலை 2, மாயி சாய் நகரத்தின் வழியாக மியான்மருக்குச் செல்கிறது. 285 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை 2005ல் 86,298 ஆக இருந்தது.  

தங்க முக்கோணத்தில் அமைந்த மோய் சாய் மாவட்டம், சியாங் ராய் மாகாணத் தலைமையிடமான சியாங் ராய் நகரத்திற்கு வடக்கில் 259 கி.மீ. தொலைவிலும், தேசியத் தலைநகரமான பாங்காக்கிற்கு வடக்கே 850 கி.மீ. தொலைவிலும் உள்ளது. இம்மாவட்டத்தில் போதைப் பொருட்கள் தயாரிப்பு, விற்பனை அதிக அளவில் நடைபெறுகிறது.  

இம்மாவட்டத்தில் உள்ள தோய் நாங் நோன் மலைத்தொடரில் உள்ள தாம் இலுவாங் நாங் நோன் குகையில் 23 சூன் 2018 அன்று 12 சிறுவர்களும், ஒரு கால்பந்தாட்ட பயிற்சியாளரும் மழை வெள்ளத்தில் சிக்கினர். அவர்களை பன்னாட்டு மீட்பு குழுவினர் 10 சூலை 2018 குகையிலிருந்து மீட்டனர்.  

குகையில் சிக்கிய சிறுவர்கள்]]  

## நிர்வாகம்
நிர்வாக வசதிக்காக இம்மாவட்டம் எட்டு துணை மாவட்டங்களாகவும், 92 கிராமங்களாகவும் பிரிக்கப்பட்டுள்ளது. இம்மாவட்டத்தில் மோய் சாய் மற்றும் இரண்டு துணை மாவட்ட நகராட்சிகளையும் கொண்டது.  

| 1. | மோய் சாய் | แม่สาย | 14 | 21,697 |  |
| --- | --- | --- | --- | --- | --- |
| 2. | ஹுவாய் கிராய் | ห้วยไคร้ | 11 | 7,609 |  |
| 3. | கோ சாங் | เกาะช้าง | 13 | 9,964 |  |
| 4. | போங் பா | โป่งผา | 12 | 8,348 |  |
| 5. | சி முயியாங் சும் | ศรีเมืองชุม | 9 | 5,090 |  |
| 6. | வியாங் பாங் காம் | เวียงพางคำ | 13 | 19,945 |  |
| 8. | பான் தாய் | บ้านด้าย | 8 | 4,117 |  |
| 9. | பொங் நாம் | โป่งงาม | 12 | 9,528 | } |

## இதனையும் காண்க
- தோய் நாங் நோன் மலைத்தொடர்
- தாம் இலுவாங் நாங் நோன் குகை
- சியாங் ராய் மாகாணம்
- சியாங் ராய்
# கடல் கடந்து உத்தியோகம் (தொலைக்காட்சித் தொடர்)



**கடல் கடந்து உத்தியோகம்** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 7:30 மணிக்கு ராஜ் தொலைக்காட்சியில் ஒளிபரப்பான மெகா தொடர் ஆகும். இந்த தொடரை லேனா மூவேந்தர் இயக்குகிறார். சுர்ஜித் அன்சாரி ஹீரோவாகவும், காயத்ரி கண்ணன் ஹீரோயினாகவும் நடிக்கிறார்கள். இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.  

## கதைச்சுருக்கம்
முதுமையில் தனிமையில் வாழும் நாராயணன். தனது கடைசி காலத்தில் தனது பிள்ளைகளுடன் கூட்டுக் குடும்பமாக வாழ நினைக்கிறார். இவரின் 60வது திருமண நாளுக்கு வெளிநாட்டில் இருந்து வரும் மகள், மகன், பேரத் பேத்திகளை பல திட்டங்களை போட்டு தன்னுடனேயை தங்க வைக்கிறார். அது எப்படி என்பதுதான் இந்த தொடரின் கதை.  

## நடிகர்கள்
- சுர்ஜித் அன்சாரி
- காயத்ரி கண்ணன்
- மதுமிதா
- கவுரிஜானு
- ஈ.வி.எஸ் கணேஷ்பாபு
- சிவலிங்க பாபு
- பாலிமர் பிரதீப்
- பானு பரத்வாஜ்

## முகப்பு பாடல்
இந்த தொடருக்கான முகப்பு பாடலான ‘கடல் கடந்து கடல் கடந்து’ என்ற பாடலுக்கு ‘அருண் பாரதி’ பாடல் வரிகள் எழுதியுள்ளார், ‘ஜான்சன்’ இசை அமைக்க, பாடகி பிரியங்கா இந்த பாடலை பாடியுள்ளார்.
# இலிசா கால்டெனகர்



**இலிசா கால்டெனகர்** *(Lisa Kaltenegger)* (4 மார்ச்சு 1977, சால்சுபர்கு அண்மையில் உள்ள குச்சில்) ஓர் ஆசுத்திரிய வானியலாளர் அவர். இவர் புறக்கோள்களின் படிமமாக்கத்திலும் பான்மையிலும் விண்வெளி உயிரியலிலும் வல்லுனர் ஆவார். இவர் 2014 ஜூலை 1 இல் கார்னெல் பல்கலைக்கழகத்தில் உதவிப் பேராசிரியராகச் சேர்ந்தார். முன்பு, இவர் ஐடெல்பர்கில் உள்ள வானியலுக்கான மேக்சு பிளாங்கு நிறுவனத்தில் இணைபதவி வகித்தார். இங்கு இவர் எம்மி நோயதர் ஆராய்ச்சிக் குழுவின் தலைவராகவும் இருந்தார். இக்குழு "மீப்புவிகளும் உயிர்வாழ்வும்" பர்ரிய ஆய்வில் ஈடுபட்டது. மேலும் இவர் கேம்பிரிட்ஜ், ஆர்வார்டு சுமித்சோனிய வானியற்பியல் மையத்திலும் பணிபுரிந்தார். இவர் 2008 இல் ஆர்வார்டு பல்கலைக்கழகத்தில் விரிவுரையாளராகச் சேர்ந்தார். இவர் 2011 இல் ஐடெல்பர்கு பல்கலைக்கழகத்தில் புல உறுப்பினராகச் சேர்ந்தார்.  

## கல்வி

## தகைமைகள்
# மாங்கனீசு(III) புளோரைடு


**மாங்கனீசு(III) புளோரைடு (Manganese(III) fluoride** also known as **Manganese trifluoride**) MnF<sub>3 </sub>என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இந்த சிவப்பு நிற/கருஞ்சிவப்பு நிறத் திண்மம் நீரகக்கரிமங்களை புளோரோகார்பன்களாக மாற்றுவதில் மிகவும் பயனுள்ளதாக உள்ளது, அதாவது, இது ஒரு புளோரினேற்றக் காரணியாக உள்ளது இச்சேர்மம் ஐதரேட்டையும் உருவாக்குகிறது.  

## தொகுப்புமுறை, அமைப்பு மற்றும் வினைகள்

### தொகுப்பு
MnF<sub>3</sub> ஆனது ஐதரசன் புளோரைடில் கரைந்த MnF<sub>2</sub> கரைசலுடன் புளோரினை வினைப்படுத்துவதால் தயாரிக்கப்படுகிறது:  

: MnF<sub>2</sub> + 0.5 F<sub>2</sub> &#x2192; MnF<sub>3</sub>  

இச்சேர்மமானது தனிம நிலை புளோரினுடன் மாங்கனீசு(II) ஆலைடை ~250&nbsp;°செ வெப்பநிலையில் வினைப்படுத்துவதன் மூலமும் தயாரிக்கப்படுகிறது.  

### அமைப்பு
படிக நிலையில், MnF<sub>3</sub> யானது  வனேடியம்(III) புளோரைடை ஒத்திருக்கிறது.  இரண்டு சேர்மங்களின் எண்முகி உலோக மையங்கள் ஒரே மாதிரியான சராசரி M-F பிணைப்பு நீளங்களைக் கொண்டுள்ளன. இருப்பினும், ஜான் டெல்லர் விளைவின் காரணமாக மாங்கனீசு சேர்மத்தைப் பொறுத்தவரை, ஒரு உருக்குலைந்த அமைப்பாகத் தான் (மேலும், இறுதியில் ஒற்றைச்சாய்வுள்ள ஓரலகு படிகம் மற்றும் உயர் ஒருங்கமைவுள்ள மற்றொரு வடிவம்) உள்ளது. Mn-F பிணைப்பு நீளங்கள் 1.79, 1.91, 2.09 Å என்ற அளவில் உள்ளன
# மாங்கனீசு ஊதா



**மாங்கனீசு ஊதா** *(Manganese violet)* என்பது NH<sub>4</sub>MnP<sub>2</sub>O<sub>7</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இதை அமோனியம் மாங்கனீசு(III) பைரோபாசுபேட்டு என்று அழைக்கிறார்கள். பைரோபாசுபேட்டு (P2O4−7), அமோனியம் (NH+4), மற்றும் மாங்கனீசு ஆகியவை சேர்ந்து அமோனியம் மாங்கனீசு(III) பைரோபாசுபேட்டு திண்மத்தை உருவாக்குகின்றன. மாங்கனீசு(III) ஆக்சைடு, டை அமோனியம் பாசுபேட்டு, பாசுபாரிக் அமிலம் ஆகியவை சேர்ந்த கலவையை சூடுபடுத்துவதன் மூலம் மாங்கனீசு ஊதா தயாரிக்கப்படுகிறது. இது பரவலாக அறியப்பட்ட ஒரு நிறமியாகும் .  

## வேதிக்கட்டமைப்பு

α- மற்றும் β-வடிவம் என்ற இரண்டு பல்லுருவ தோற்றங்களில் இது அறியப்படுகிறது. ஆனால் இரண்டு வடிவங்களிலும் கட்டமைப்பு ஒரே மாதிரியாகவே உள்ளது. Mn(III) மையங்கள் உருக்குலைந்த எண்முக தளங்களில் பைரோபாசுபேட்டு ஈந்தணைவிகள் வழங்கும் ஆறு ஆக்சிசன் அணுக்களால் சூழப்பட்டுள்ளன .  

## நிறமாலை
பிரதிபலிப்பு மற்றும் ஒளிர்வு நிறமாலைகளை அகச்சிவப்பு நிறமாலையில் காணலாம் .
# தம்மபதம்

**தம்மபதம்** (Dhammapada) என்பது பெளத்த மதப் புனித இலக்கியங்களுள் ஒன்றாகும். கௌதம புத்தர் அருளிய அறவுரைகளும் முதலானவை பெளத்தத்தின் திரிபிடகங்கள் என்று அழைக்கப்படுகின்றன. அவைகள் **சுத்தபிடகம்**, **விநயபிடகம்**, **அபிதம்மபிடகம்** என்பவை ஆகும். இவற்றுள் சுத்த பிடகத்திலுள்ள ஐந்து பகுதிகளில், குத்தக நிகாயம் என்ற பகுதியில் தம்மபதம் என்ற இந்நூல் அமைந்துள்ளது.  

பாளி மொழியில் அமைந்த தம்மபதம் 26 அத்தியாயங்களும் 423 சூத்திரங்களும் கொண்டது. புத்த பெருமான் அவ்வப்போது கூறிய வாக்கியங்களாக அமைகின்றது. இதனால், பெளத்த சமயத்தவரின் பாராயண நூலாகவும், பிரமாண நூலாகவும் அமைகின்றது.  

தம்மபதம் என்பது அறவழி, அறநெறி, அறக்கொள்கை, அறக்கோட்பாடு எனப் பல பொருள்களில் வழங்கப்பெறுகின்றது.  

முதலாம் பெளத்த சங்க மாநாட்டில் அங்கீகரிக்கப்பட்டது என புத்தகோசரால் கூறப்படுகின்றது.
# ஐதராக்சில் அலுமினியம் பிசு(2-எத்தில்யெக்சேனோயேட்டு)



**ஐதராக்சில் அலுமினியம் பிசு(2-எத்தில்யெக்சேனோயேட்டு)** *(Hydroxyl aluminium bis(2-ethylhexanoate))* என்பது C<sub>16</sub>H<sub>31</sub>AlO<sub>5</sub> என்ற மூலக்கூற்று வாய்ப்பாட்டைக் கொண்ட வேதிச்சேர்மம் ஆகும். 2-எத்தில்யெக்சேனாயிக் அமிலம் மற்றும் அலுமினியம் (III) ஆகியனவற்றிலிருந்து இது வருவிக்கப்படுகிறது. பெயரளவில் Al(OH)(O2CCHEt(CH2)3CH3)2 என்ற வாய்ப்பாட்டைக் கொண்ட ஒருங்கிணைவுச் சேர்மமாகக் கருதப்படுகிறது. வாய்ப்பாட்டில் உள்ள Et = எத்தில் குழுவைக் குறிக்கிறது. இச்சேர்மத்தின் இயைபைக் காண்கையில் இது ஓர் ஒருபடித்தான சேர்மமாக இல்லை என்பதைக் காட்டுகிறது. கூழ்மக் கலவையான நாபாம் உள்ளிட்ட பல நீர்மங்களின் பாகுத் தன்மையை அதிகரிக்கும் முகவராக இதைப் பயன்படுத்துகிறார்கள். சிறிதளவு நீருறிஞ்சும் தன்மையையும் இச்சேர்மம் கொண்டுள்ளது.
# இவான் பெரிசிச்


**இவான் பெரிசிச்** (*Ivan Perišić*, ; பிறப்பு 2 பெப்ரவரி 1989) குரோவாசிய தொழில்முறை கால்பந்தாட்ட வீரர். இவர் இன்டர் மிலானிலும் குரோவாசியா தேசிய அணியிலும் நடுக்கள வீரராக பக்கவாட்டில் விளையாடுகிறார். தவிர தாக்கும் நடுக்களத்தவராகவும் இரண்டாம் தாக்குபவராகவும் விளையாடக் கூடியவர்.  

இளவயதில் அஜ்துக் இசுப்ளிட் கழகத்திலும் சோச்சோ கழகத்திலும் பயிற்சி பெற்ற பெர்சிச் புருக்கெ கழகத்தில் ஆடும்போது, பெல்ஜியத்தின் 2011ஆம் ஆண்டின் சிறந்த தொழில்முறை கால்பந்தாட்ட வீரராக தேர்ந்தெடுக்கப்பட்டார். இந்த அறிமுகத்தால் பொருசியா டோர்ட்மண்டு கழகத்தில் ஆட அழைக்கப்பட்டார். சனவரி 2013இல் €8&nbsp;மில்லியனுக்கு வோல்சுபர்கால் எடுக்கப்பட்டார். இரண்டரை பருவங்கள் அங்கு ஆடிய பின்னர் இன்டர் மிலனுக்கு €16&nbsp;மில்லியனுக்கு இடம் பெயர்ந்தார்.  

பெரிசிச் தனது குவாரேசியா நாட்டு தேசிய அணியில் 2011இல் அறிமுகமானார்.தொடர்ந்து யூரோ 2012, the 2014 உலகக் கோப்பை, யூரோ 2016, 2018 உலகக் கோப்பை போட்டிகளில் குவாரேசியா தேசிய அணியில் பங்கேற்றார்.
# மாங்கனீசு(IV) புளோரைடு

**மாங்கனீசு(IV) புளோரைடு (Manganese tetrafluoride)** MnF<sub>4</sub>, மாங்கனீசின் உயர்ந்தபட்ச புளோரைடு ஆகும். இது ஒரு வலிமை மிக்க ஆக்சிசனேற்றியாகும். இச்சேர்மம் புளோரின் தனிமத்தை தூய்மைப்படுத்தும் முறையில் ஒரு வழிமுறையாககவும் பயன்படுகிறது.  

## தயாரிப்பு
மாங்கனீசு டெட்ராபுளோரைடு 1961 ஆம் ஆண்டில் தெளிவற்ற முறையில் முதன் முதலில் தயாரிக்கப்பட்டது. அதாவது மாங்கனீசு(II) புளோரைடு (அல்லது இதர Mn<sup>II</sup> சேர்மங்கள்) புளோரின் வாயுவுடன் 550&nbsp;°செல்சியசில் வினைக்குட்படுத்தி தயாரிக்கப்படுகிறது: MnF<sub>4</sub> வாயுவாக பதங்கமாகி குளிர்விக்கப்பட்ட நிலைக்கு மாறுகிறது. இது இன்று வரை பொதுவான தயாரிப்பு முறையாகும், பதங்கமாதல் நிகழ்வானது புளோரின் வாயுவை அதிகமான அழுத்தத்தில் பயன்படுத்துவதன் மூலமும் (4.5–6&nbsp;வளிமண்டல அழுத்தம் 180–320&nbsp;°செ) தவிர்க்கப்படலாம். மேலும், இயந்திரமுறையில் நன்கு குலுக்குவதன் மூலம் வெப்பப்படுத்தப்படுவது தவிர்க்கப்படுகிறது. இந்த வினையானது நீர்மப்படுகையில் உள்ள மாங்கனீசுத் தூளிலிருந்து தொடங்கப்படுகிறது.  
இச்சேர்மத்தை, MnF<sub>4</sub>,  வேறு முறைகளில் தயாரிப்பதென்பது Other MnF<sub>2</sub> வை கிரிப்டான் டைபுளோரைடு உடன் புளோரினேற்றம் செய்வது அல்லது ஐதரசன் புளோரைடு நீர்மக் கரைசலில் புற ஊதாக் கதிர் வீச்சிற்குட்பட்டு F<sub>2</sub> உடன் வினைபரியச் செய்தலாகும். மாங்கனீசு டெட்ராபுளோரைடானது, ஆண்டிமணி டெட்ராபுளோரைடு மற்றும் K<sub>2</sub>MnF<sub>6</sub> ஆகியவற்றுக்கிடையேயான தனிம புளோரினை தொகுப்பு முறையில் தயாரிக்கப் பயன்படும் வேதிச்செயல்முறையின் ஒரு பகுதியாக உள்ள வினை மூலமாகவும் தயாரிக்கப்படுகிறது.  

:K<sub>2</sub>MnF<sub>6</sub> + 2 SbF<sub>5</sub> &rarr; MnF<sub>4</sub> + 2 KSbF<sub>6</sub>
# மரியோ மஞ்சூக்கிச்


**மரியோ மஞ்சூக்கி** (*Mario Mandžukić*, ; பிறப்பு 21 மே 1986) குரோவாசிய தொழில்முறை கால்பந்தாட்ட வீரர். இவர் இத்தாலியக் கழகமான யுவென்டசிலும் குரோவாசியா தேசிய அணியிலும் முன்கள வீரராக விளையாடுகின்றார். ஏராளமான கோல்களை அடித்துள்ளதைத் தவிர இவரது பாதுகாப்பு மற்றும் வான்வழி திறன்களும் பெரிதும் பாராட்டப்படுகின்றது.
# யோக்யகர்த்தா



**யோக்யகர்த்தா** (*Yogyakarta*, ; மற்றும் *ஜோகியா* அல்லது *ஜோகஜாகர்த்தா*) இந்தோனேசியாவின் சாவகத் தீவில் அமைந்துள்ள நகரமும் அதே பெயரிலுள்ள யோக்யகர்த்தா சிறப்புப் பகுதியின் தலைநகரமும் ஆகும். இது இந்தோனேசிய தேசியப் புரட்சிக் காலத்தில், 1945 முதல் 1949 வரை, இந்தோனேசியத் தலைநகரமாகவும் இருந்துள்ளது. யோக்யகர்த்தாவின் ஒரு பகுதியான கோட்டாகெடே 1575 முதல் 1640 வரை மாதாராம் சுல்தான்களின் தலைநகரமாக இருந்துள்ளது. இந்த நகரம் கல்வி மையமாகவும் (*கோட்டா பெலாஜார்*), பத்தீக் , பாலே நடனம், நாடகம், இசை, கவிதை, பொம்மலாட்டக் கலைகள் போன்ற செம்மைச் சாவக நுண்கலை மற்றும் பண்பாடுகளின் மையமாகவும் விளங்குகின்றது.  

இந்நகரின் மக்கள்தொகை 2010இல் 388,627 ஆகும். இந்தோனேசியாவிலேயே மிக உயர்ந்த மனித மேம்பாட்டுச் சுட்டெண் 0.837 கொண்டுள்ள யோக்யகர்த்தா *மிக வளர்ந்த* நகரமாக கருதப்படுகின்றது.
# சிறீதர் சில்லால்


**சிறீதர் சில்லால்** (**Shridhar Chillal**) (பிறப்பு:1938), இடது கை விரல்களில் 29 அடி 8 அங்குல (909.6 செமீ அல்லது 358.1 அங்குலம்) நீளத்திற்கு நகங்களை வளர்த்து **உலக சாதனை** நிகழ்த்தியவர். இவரது கட்டை விரல் நகம் மட்டும் 6.5 அடி (197.8 செமீ /77.87 அங்குலம்) நீளம் கொண்டது. இவர் 1952 ஆம் ஆண்டு முதல் தனது இடது கை விரல்களில் நகங்களை வெட்டும் வழக்கத்தை நிறுத்தினார்.  

இவர் 66 ஆண்டுகளாக இடது கை விரல்களில் நகங்களை பாதுகாப்புடன் வளர்த்த காரணத்தினால், இடது கை செயல் இழக்கும் நிலைக்கு ஆளானார்.  

11 சூலை 2018 அன்று இவரது நீண்ட நகங்கள் வெட்டி எடுக்கப்பட்டு நியூயார்க் நகர அருங்காட்சியகத்தில் காட்சிக்கு வைக்கப்பட்டுள்ளன.
# கார்போனிக் அமிலம்

**கார்போனிக் அமிலம் (Carbonic acid) **H<sub>2</sub>CO<sub>3</sub> (சமானமாக OC(OH)<sub>2</sub>) என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது சில சமயங்களில் கார்பனீராக்சைடை நீரில் கரைத்த கரைசல்களுக்குக்(சோடா நீர்)  கொடுக்கப்படும் பெயராகவும்கு உள்ளது. ஏனெனில், அத்தகைய கரைசல்கள் சிறு அளவிலான H<sub>2</sub>CO<sub>3  </sub>ஐக் கொண்டிருக்கலாம். உடலியங்கியலில், கார்போனிக் அமிலமானது ஆவியாகக் கூடிய அமிலமாகவும் அல்லது *மூச்சுக்குழல் அமிலமாகவும் *குறிப்பிடப்படுகிறது. ஏனெனில், இந்த அமிலம் மட்டுமே நுரையீரலால் வாயுவாக வெளியிடப்படக்கூடிய அமிலமாக உள்ளது. இது அமில-கார நீர்ச்சமநிலையை நிர்வகிக்கக்கூடிய பைகார்பனேட்டு தாங்கல் கரைசலில் மிக முக்கியப் பங்கு வகிக்கிறது.  

வலிமை குறைந்த அமிலமான கார்போனிக் அமிலமானது, கார்பனேட்டு மற்றும் பைகார்பனேட்டு என்ற இரண்டு விதமான உப்புகளை உருவாக்குகிறது. மண்ணியலில், கார்போனிக் அமிலம் சுண்ணாம்புக்கல்லை கரையவைத்து கால்சியம் பைகார்பனேட்டை உருவாக்கி, சுண்ணாம்புக் கல்லின் வெவ்வறு வடிவங்களான இஸ்டாலக்டைட்டுகள் மற்றும் இஸ்டாலக்மைட்டுகள் ஆகியவை உருவாக காரணமாக உள்ளது.  

மிக நீண்ட காலமாக கார்போனிக் அமிலம் தூய்மையான சேர்மமாக இருக்க இயலாது என நம்பப்பட்டது. இருப்பினும், 1991 ஆம் ஆண்டில் ஐக்கிய அமெரிக்காவின் விண்வெளி அமைப்பான நாசா அறிவியலாளர்கள் திண்ம H<sub>2</sub>CO<sub>3</sub> மாதிரிகளை தயாரிப்பதில் வெற்றி கண்டார்கள்.  

## வேதிச் சமநிலை
கார்பனீராக்சைடு நீரில் கரையும் போது கார்போனக் அமிலத்துடன் வேதிச் சமநிலையில் இருக்கும்:  
:<chem>CO2 + H2O <=> H2CO3</chem>  

நீரேற்ற வேதிச்சமநிலை மாறிலியானது25&nbsp;°செல்சியசில் K<sub>h</sub>, என அழைக்கப்படுகிறது. கார்போனிக் அமிலத்தைப் பொறுத்தவரை, தூய நீரில் இதன் மதிப்பு[H<sub>2</sub>CO<sub>3</sub>]/[CO<sub>2</sub>] ≈ 1.7×10<sup>−3</sup> ஆகும். மேலும் இதன் மதிப்பு கடல் நீரில் ≈ 1.2×10<sup>−3 </sup>ஆக உள்ளது. இறுதியில், கார்பனீராக்சைடின் பெரும்பகுதி கார்போனிக் அமிலமாக மாற்றப்படாமல் உள்ளது, மீதமிருப்பவை CO<sub>2</sub> மூலக்கூறுகளாகவே உள்ளன. ஒரு வினைவேக மாற்றி இல்லாதிருக்கும்போது, இந்தச் சமநிலையானது மிக மெதுவாகவே எட்டப்படுகிறது. வேக மாறிலிகள், முன்னோக்கு வினைக்கு, (CO<sub>2</sub>&nbsp;+&nbsp;H<sub>2</sub>O&nbsp;→ H<sub>2</sub>CO<sub>3</sub>)   0.039&nbsp;வினாடி<sup>−1</sup> என்பதாகவும் மற்றும் (H<sub>2</sub>CO<sub>3</sub>&nbsp;→ CO<sub>2</sub>&nbsp;+ H<sub>2</sub>O) என்ற பின்னோக்கு வினைக்கு 23&nbsp;வினாடி<sup>−1</sup> என்பதாகவும் உள்ளது. CO<sub>2</sub> மூலக்கூற்றுடன் இரண்டு மூலக்கூறு நீர் மூலக்கூறுகள் சேர்க்கப்படும் போது *ஆர்த்தோகார்போனிக் அமிலம்*, C(OH)<sub>4</sub>, கிடைக்கப்பெறுகிறது. ஆனால், இச்சேர்மம் நிமிடக்கணக்கிலான நேரங்களே நீர்க்கரைசலில் நிலைத்திருக்கிறது.
# கிடாத்திருக்கை



**கிடாதிருக்கை** என்பது தமிழ்நாட்டிலுள்ள, இராமநாதபுரம் மாவட்டத்தில் அமைந்துள்ள ஒரு கிராமப் பஞ்சாயத்து ஆகும். மாநில தலைநகரம் சென்னை கிடாதிருக்கை கிராமத்திலிருந்து 466.8 கி.மீ. தொலைவில் அமைந்துள்ளது. கிடாத்திருக்கை முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இதன் அஞ்சல் குறியீடு எண்: 623704. இதன் அருகிலுள்ள நகரங்கள் முதுகுளத்தூர் மற்றும் கடலாடி ஆகும்.  

## போக்குவரத்து
### இரயில் போக்குவரத்து
கிடாதிருக்கை அருகிலுள்ள இரயில் நிலையம், பரமக்குடி இரயில் நிலையம் 38 கி.மீ தொலைவில் உள்ளது.  

### விமானப் போக்குவரத்து
கிடாத்திருக்கை அருகில் உள்ள விமான நிலையம்: மதுரை விமான நிலையம் 72.4 கி.மீ தொலைவில் உள்ளது.  

## தொழில்
கிடாதிருக்கை கிராமத்தின் வேளாண்மை முக்கியமான தொழில் ஆகும். இன்னும் இந்த கிராமம் தொழில்துறை வளர்ச்சிக்கு காத்திருக்கிறது.  

## கோயில்கள்
- மாரியாம்மன் கோவில்
- தர்ம முனீஸ்வரர் கோயில்

அடிப்படை வசதிகள்  
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.[5]  

அடிப்படை வசதிகள் எண்ணிக்கை  
குடிநீர் இணைப்புகள் 4  
சிறு மின்விசைக் குழாய்கள் 2  
கைக்குழாய்கள்  
மேல் நிலை நீர்த்தேக்கத் தொட்டிகள் 4  
தரைமட்ட நீர்தேக்கத் தொட்டிகள்  
உள்ளாட்சிக் கட்டடங்கள் 10  
உள்ளாட்சிப் பள்ளிக் கட்டடங்கள் 3  
ஊரணிகள் அல்லது குளங்கள் 3  
விளையாட்டு மையங்கள்  
சந்தைகள்  
ஊராட்சி ஒன்றியச் சாலைகள் 83  
ஊராட்சிச் சாலைகள் 2  
பேருந்து நிலையங்கள்  
சுடுகாடுகள் அல்லது இடுகாடுகள் 3  
சிற்றூர்கள்  
இந்த ஊராட்சியில் அமைந்துள்ள சிற்றூர்களின் பட்டியல்[6]:  

கிடாத்திருக்கை  
கிடாத்திருக்கை காலனி  
கொண்டுலாவி  
மேலக்கொண்டுலாவி
# ஹிமா தாசு


**ஹிமா தாசு** (*Hima Das*, பிறப்பு: 9 சனவரி 2000) ஒரு இந்திய விரைவோட்ட வீராங்கனை ஆவார். அவர் IAAF உலக தடகள சாம்பியன்சிப் 20 வயதுக்குட்பட்டோர் போட்டியில் தங்கப்பதக்கம் வென்ற முதல் இந்தியர் ஆவார்.  

## ஆரம்ப வாழ்க்கை
ஹிமா தாஸ் இந்திய மாநிலம் அஸ்ஸாமில் நாகான் நகரில் பிறந்தார். அவரது பெற்றோர்கள் ரோன்ஜித் மற்றும் ஜோமாலி தாஸ் ஆவர். அவர்களுக்கு ஹிமாவுடன் சேர்த்து மூன்று குழந்தைகள். ஹிமா சிறுவயதில் மண் தரையில் சிறுவர்களுடன் கால்பந்து விளையாடுவார். அவரது கனவு இந்திய கால்பந்து அணியில் இடம் பெற வேண்டுவதாக இருந்தது.  

## வாழ்க்கை
ஹிமா தாசு, உலகளாவிய போட்டியில் பதக்கம் வென்ற முதல் இந்திய தடகள விரைவோட்ட வீரர் ஆவார். அவர், பின்லாந்து, தம்பீரேவில் நடந்த 2018 - 20 வயதுக்குட்பட்டோர் உலக சாம்பியன்சிப், 400 மீட்டர் பெண்கள் இறுதி போட்டியில் தங்கம் வென்றார், அவர் எடுத்துக்கொண்ட நேரம் 51.46 விநாடிகள். அவர் கடைசி 80 மீட்டர் தொலைவில் முன்னணியிலிருந்த 3 போட்டியாளர்களை முந்திச் சென்று, தங்கம் வென்று வரலாறு படைத்தார்.  

தாஸ் 20 வயதுக்குட்பட்டோர் உலக சாம்பியன்சிப் போட்டியில் பதக்கம் வென்ற இந்தியர்களில் ஒருவரானார். இந்தப் பட்டியலில் உள்ள மற்றவர்கள்: சீமா புனியா (வெண்கலம், வட்டெறிதல்), நவஜித் கவுர் தில்லான்(வெண்கலம், வட்டெறிதல்) மற்றும் நீரஜ் சோப்ரா (தங்கம், ஈட்டி எறிதல்).  

செப்டம்பர் 2018 இல் அதிதாஸ் ஹிமா தாசுடன் ஒரு ஒப்பந்த உடன்படிக்கை மேற்கொண்டது.  

இவர் போலந்தில் நடைபெற்ற பொன்சான் தடகள கிராண்ட் பிரிக்ஸ் போட்டியில் சூலை 2, 2019 இல் 200 ஓட்டப்பந்தயத்தில் 23.65 வினாடிகளில் முடித்துள்ளார்.  

இதற்குப் பிறகு, இவர் போலந்தில் நடைபெற்ற குன்டோ தடகளப் போட்டியில் 200 மீ ஓட்டப்பந்தயத்தில், சூலை 7, 2019 அன்று 23.97 விநாடிகளில் முடித்தார்.  

இதே ஆண்டில் செக் குடியரசில், சூலை 13 அன்று நடைபெற்ற 200 மீ ஓட்டப்பந்தயத்தில் 23.43 வினாடிகளில் ஓடி தங்கப் பதக்கம் வென்றார்.  

2019, சூலை 17 இல் செக் குடியரசில் நடைபெற்ற டாபார் தடகளப் போட்டியில் 200 மீட்டர் ஓட்டப்பந்தயத்தை 23.25 வினாடிகளில் ஓடி தங்கப்பதக்கம் வென்றார்.  

20 சூலை 2019 இல், செக் குடியரசின், நோவ் மெஸ்டோவில் நடைபெற்ற 400 மீட்டர் ஓட்டப்பந்தயத்தில் பந்தய தூரத்தை 52.09 வினாடிகளில் கடந்து தங்கப்பதக்கம் வென்றுள்ளார்.  

ஹிமா தாசு, சூலை 2019, மாதத்தில் மட்டும் சர்வதேச தடகளப் போட்டிகளில் 5 தங்கப்பதக்கங்களை வென்றுள்ளார்.  

## விருதுகள் மற்றும் மரியாதைகள்
- பின்லாந்து, தம்பீரேவில் நடந்த 2018 - 20 வயதுக்குட்பட்டோர் உலக சாம்பியன்ஷிப், 400 மீட்டர் இறுதி போட்டியில் தங்கம் வென்றார்.
# 1099



**1099** (**MXCIX**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- முதலாம் சிலுவைப் போரில் எருசலேம் முற்றுகை (1099):
  - சனவரி 13 &ndash; சிலுவைப் போர் வீரர்கள் சிரியாவில் மாரா என்ற நகரைத் தீயிட்டுக் கொளுத்தினர்.
  - சூன் 7 &ndash; எருசலேம் முற்றுகை ஆரம்பமானது.
  - சூலை 8 &ndash; 15,000 கிறித்தவப் போர் வீரர்கள் பட்டினியுடன் எருசலேமைச் சுற்றி வந்தனர்.
  - சூலை 15 &ndash; கிறித்தவப் போர் வீரர்கள் கடினமான முற்றுகையின் பின்னர், எருசலேம் திருக்கல்லறைத் தேவாலயத்தைக் கைப்பற்றினர்.
- ஆகத்து 13 &ndash; இரண்டாம் அர்பனுக்குப் பின்னர் இரண்டாம்பசுக்கால் 160-வது திருத்தந்தையாக நியமிக்கப்பட்டார்.</onlyinclude>

## பிறப்புகள்

## இறப்புகள்
- சூலை 29 &ndash; இரண்டாம் அர்பன் (திருத்தந்தை) (b. 1035)
# 1149



**1149** (**MCXLIX**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சூன் 29 &ndash; இனாப் நகர சமரில் அலெப்போவின் மன்னர் நூர் ஆத்-தீன் அந்தியோக்கியாவைத் தோற்கடித்தார்.
- சூலை 15 &ndash; திருக்கல்லறைத் தேவாலயம் எருசலேம் நகரில் புனிதத் தலமாக்கப்பட்டது.
- சூலை 28 &ndash; இரண்டாம் சிலுவைப் போர் தலைவர்கள் போரில் பின்வாங்க முடிவு செய்தனர்.
- ஏப்ரல் 8 &ndash; திருத்தந்தை மூன்றாம் இயூசின் இரண்டாம் தலமியின் கோட்டையில் தஞ்சம் புகுந்தார்.
- லோம்பார்டியில் காரிமேட்டின் அரண்மனை அழிக்கப்பட்டது.

## பிறப்புகள்
- கோரி முகமது, 1206), கோரிப் பேரரசர் (பி. 1206)
- பிருத்திவிராஜ் சௌகான், தில்லியை ஆண்ட சௌகான் மன்னர் (இ. 1192)

## இறப்புகள்
# 1240



**1240** (**MCCXL**) பழைய யூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.  

## நிகழ்வுகள்
- சூலை 15 &ndash; நேவா நகரச் சமரில் உருசிய இளவரசர் அலெக்சாந்தர் நெவ்ஸ்கி சுவீடன் படையினரத் தோற்கடித்து, நோவ்கோரத் குடியரசை எதிரிகளின் தாக்குதலில் இருந்து காப்பாற்றினார்.
- டிசம்பர் 6 &ndash; படு கானும் தங்க நாடோடிக் கூட்டமும் கீவ் நகரைச் சூறையாடினர்.
- நோர்வேயில் உள்நாட்டுப் போர் முடிவுக்கு வந்தது.
- போர்த்துகலின் இரண்டாம் சான்சோ முசுலிம்களிடம் இருந்து அயமோண்டே, காசெல்லா நகர்களைக் கைப்பற்றினார்.
- துவான் மாசிக்கா என்ற அரபு நாட்டவர் சூலு தீவுகளுக்கு (இன்றைய பிலிப்பீன்சில்) சென்று அங்கு இசுலாமை அறிமுகப்படுத்தினார்.

## பிறப்புகள்

## இறப்புகள்
- அக்டோபர் 13 &ndash; ரசியா பேகம், தில்லி சுல்தான் (பி. 1205)
- நவம்பர் 16 &ndash; இப்னு அரபி, அராபிய மெய்யியலாளர் (பி. 1165)
# 1381



**1381** (**MCCCLXXXI)**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- இங்கிலாந்தில் உழவர் கிளர்ச்சி:
  - மே 30 &ndash; உழவர் கிழர்ச்சி ஆரம்பம்.
  - சூன் 12 &ndash; கெண்ட், எசெக்சு நகரக் கிளர்ச்சியாளர்கள் இலண்டன் பிளாக்கீத் நகரில் கூடினர். ஜோன் பால் என்ற மதகுரு கிளர்ச்சிக்கு ஆதரவாகப் பேசினார்.
  - சூன் 14 &ndash; கிளர்ச்சியாளர்கள் சவோய் அரண்மனையைத் தாக்கு, இலண்டன் கோபுரத்தை முற்றுகையிட்டனர். கான்டர்பரி பேராயர் கொல்லப்பட்டார். மன்னர் இரண்டாம் ரிச்சார்டு கிளர்ச்சித் தலைவர்களைச் சந்தித்து, பண்ணையடிமையை ஒழித்தல் போன்ற சீர்திருத்தங்களுக்கு உடன்பட்டார்.
  - சூன் 15 &ndash; மன்னருடனான பேச்சுவார்த்தைகளின் போது, கிளர்ச்சித் தலைவர் வாட் டைலர் மன்னரின் ஆட்களால் கொல்லப்பட்டார். உயர்குடிப் படைகள் கிளர்ச்சியாளரை அடக்கினர். கிளர்ச்சித் தலைவர்கள் கைது செய்யப்பட்டு கொல்லப்பட்டனர்.
  - சூலை 15 &ndash; இங்கிலாந்தில் உழவர்களின் கிளர்ச்சிக்குத் தலைமை வகித்த ஜோன் பால் என்ற மதகுரு இரண்டாம் ரிச்சார்ட் மன்னரின் முன்னிலையில் தூக்கிலிடப்பட்டு, நான்கு துண்டுகளாக் வெட்டப்பட்டு மரண தண்டனைக்குள்ளாக்கப்பட்டார்.
- ஆகஸ்டு &ndash; லித்துவேனியாவில் உள்நாட்டுப் போர் ஆரம்பமானது.
- வெனிசு செனோவாவுக்கு எதிரான மூன்றாண்டுகள் போரில் வெற்றி கண்டது.
- தைமூர் கிழக்கு ஈரானைக் கைப்பற்றினார்.

## பிறப்புகள்
- ரீட்டா (புனிதர்) (இ. 1457)

## இறப்புகள்
# மார்கரெட் தர்ன்புல்



**மார்கரெட் கரோல் தர்ன்புல்** *(Margaret Carol Turnbull)* ஓர் அமெரிக்க வானியலாளர் ஆவார். இவர் 2004 இல் அரிசோனா பல்கலைக்கழகத்தில் வானியலில் முனைவர் பட்டம் பெற்றார். இவர் வாழத்தகும் கோள்கள் அமைந்த விண்மீன் அமைப்புகளிலும் இரட்டைச் சூரிய அமைப்புகளிலும் வல்லுனர் ஆவார், இவர் கோள் வாழ்தகவு காண்பதிலும் வல்லுனர் ஆவார்.  

இவர் 2002 இல் ஜில் டார்ட்டருடன் இணைந்து வாழ்தகவு கோள்கள் அட்டவணையை உருவாக்கினார். இது மாந்த வாழ்தகவு வாய்ப்புள்ள விண்மீன் அமைப்புகளின் அட்டவணை ஆகும். அடுத்த ஆண்டு 100 ஒளியாண்டுகளுக்குள் அமைந்த வாழ்தகவு விண்மீன் அட்டவணைப் பட்டியலில் இருந்த 5000 விண்மீன்களில் மிகவும் தகுதி வாய்ந்த 30 விண்மீன்களைத் தேர்வு செய்தார். முதல் பட்டியலில் ஆலன் தொலைநோக்கி அணி உதவியால் சேதி கதிர்த்தேட்டங்களில் கண்டறிந்த விண்வமீன்கள் ஆகிய ([[பீட்டா கானும் வெனட்டிகோரம், எச். டி. 10307,எச். டி. 211415, 18 சுகார்ப்பி, 51 பெகாசி ஆகியன அடங்கும். இரண்டாம் பட்டியலில் தரை கோள்காணி கண்டறிந்த சிறந்த ஐந்து விண்மீன்கள் ஆகிய எப்சிலான் இண்டி, எப்சிலான் எரிதானி, [[40 எரிதானி, ஆல்பா சென்டாரி B, டௌ சேதி என்பன அடங்கும்.  

தர்ன்புல்லை 2007 இல் CNN தொலைக்காட்சி "மதிநுட்பர்" என இவரது மிகவும் உயிர்தோன்றி அறிதிறன் நாகரிகம் நிலவ மிகவும் வாய்ப்புள்ள கோள்கள் உருவாக வல்ல விண்மீன்களின் அட்டவணையை உருவாக்கிய பணிக்காக பாராட்டியது.  

சிறுகோள் 7863 தர்ன்புல் இவரது நினைவாகப் பெயரிடப்பட்டது.
# வீர்மேன் தரங்குறைப்பு வினை

**வீர்மேன் தரங்குறைப்பு வினை** *(Weerman degradation)* கரிம வேதியியலில் ஒரு பெயர் வினையாக வகைப்படுத்தப்படுகிறது, இதை வீர்மேன் வினை என்ற பெயராலும் அழைக்கிறார்கள். ருடால்ப் அட்ரியன் வீர்மேன் 1910 ஆம் ஆண்டு இவ்வினையைக் கண்டறிந்தார் .பொதுவாக கார்போவைதரேட்டு வேதியியலில் வீர்மேன் தரங்குறைப்பு வினை இடம்பெறுகிறது. அமைடுகள் சோடியம் ஐப்போகுளோரைட்டால் தரங்குறைக்கப்பட்டு எண்ணிக்கையில் ஒரு கார்பன் குறைவான ஆல்டிகைடுகளாக உருவாக்கப்படுகின்றன ஆப்மேன் மறுசீராக்கல் வினையின் நீட்சியாக சிலர் இவ்வினையைக் கருதுகிறார்கள். ம்ன்ம்ம்.  

## α-ஐதராக்சி-பதிலீடு செய்யப்பட்ட கார்பானிக் அமில அமைடுகள் தரங்குறைத்தல்

α-ஐதராக்சி-பதிலீடு செய்யப்பட்ட கார்பானிக் அமில அமைடுகளில் வீர்மேன் தரங்குறைப்பு வினை நிகழ்கிறது. உதாரணம் : சர்க்கரை  

### பொதுவான வினைத்திட்டம்

α-ஐதராக்சி-பதிலீடு செய்யப்பட்ட கார்பானிக் அமில அமைடுகளில் வீர்மேன் தரங்குறைப்பு வினை நிகழும் போது கார்பன் சங்கிலியில் ஒரு கார்பன் அணு குறைகிறது. உதாரணம்: டி-குளூக்கோனமைடு டி-அரபினோசாக தரங்குறைதல்  

ύமேலே ஒரு ஐதராக்சிலிக் குழு அமிடோ குழு அருகே உள்ளது என்பதைக் காட்ட வீர்மேன் சோதனை பயன்படுத்தப்படுகிறது. இவ்வினை வரலாற்று நோக்கில் முக்கியமானது. ஏனென்றால் இவ்வினை மெதுவாக விளைபொருளைக் கொடுத்து அரிதாகவே பயன்படுத்தப்படுகிறது.
# மால்கம் மக்கரிச்

**மால்கம் மக்கரிச்** (Thomas Malcolm Muggeridge 24 மார்ச்சு 1903–14 நவம்பர் 1990) என்பவர் பிரித்தானிய இதழாளர் எழுத்தாளர் மற்றும் நூலாசிரியர் ஆவார்.  
இரண்டாம் உலகப் போரில் படை வீரராகவும் உளவாளியாகவும் பணியாற்றினார். தொடக்கத்தில் இடதுசாரிக் கொள்கையராகவும் பிற்காலத்தில் பொதுவுடைமைத் தத்துவத்தை எதிர்ப்பவராகவும் மாறினார்.மேற்கத்திய நாடுகளில் அதிகமாக அறியப்படாமல் இருந்த அன்னை தெரசாவை வெளிச்சத்துக்குக் கொண்டு வந்த பெருமை இவருக்கு உண்டு. இவரைப் பற்றிய தன் வரலாற்று நூல் இரண்டு தொகுதிகளாக வெளி வந்து அறிவுலகில் பிரபலாமானது. இவர் சில காலம் இந்தியாவிற்கு வந்து கொல்கத்தாவில் வாழ்ந்து வந்தார். 1934 முதல் 1936 வரை கொல்கத்தாவில் ஸ்டேட்ஸ்மன் பத்திரிகையில் ஆசிரியராகப் பணி ஆற்றினார். சில ஆண்டுகள் தனியாகக் கொல்கத்தாவில் வாழ்ந்து வந்தார்.  

## மேற்கோள்
# ஆங்கெலி-ரிமினி வினை

**ஆங்கெலி-ரிமினி வினை** *( Angeli–Rimini reaction)* என்பது ஓர் ஆல்டிகைடுக்கும் என்-ஐதராக்சிபென்சீன்சல்போனமைடு எனப்படும் ஒரு சல்போனமைடுக்கும் இடையில் நடைபெறும் ஒரு கரிம வேதியியல் வினையாகும். ஒரு காரத்தின் முன்னிலையில் நிகழும் இவ்வினையில் ஐதராக்சமிக் அமிலம் உருவாகிறது.  

இவ்வினையில் சல்பினிக் அமிலமும் உடன் விளைபொருளாகத் தோன்றுகிறது.இத்தாலிய வேதியியலர்களான ஆங்கெலோ ஆங்கெலி மற்றும் என்ரிக்கோ ரிமினி (1874–1917) ஆகியோர் இவ்வினையைக் கண்டறிந்து 1896 ஆம் ஆண்டில் வெளியிட்டனர்.  

## வேதிச்சோதனை

பெரிக் குளோரைடு சேர்மத்தின் உதவியுடன் ஆல்டிகைடுகளை கண்டறிவதற்கான சோதனையாக இவ்வினை பயன்படுகிறது. ஆல்டிகைடு இருப்பதாக கருதப்படும் மாதிரியின் சில துளிகள் முதலில் எத்தனாலில் கரைக்கப்படுகிறது. பின்னர், சல்போனமைடுடன் சிறிதளவு சோடியம் ஐதராக்சைடு கரைசலை சேர்த்து காங்கோ சிவப்பு நிற அமிலமாக்கப்படுகிறது. பெரிக் குளோரைடு துளியைச் சேர்க்கும் போது அம்மாதிரியில் ஆல்டிகைடு இருக்கும் பட்சத்தில் அக்கரைசல் அடர் சிவப்பு நிறமாக மாறுகிறது. ஐதராக்சிலமீன் மற்றும் எத்தனாலில் உள்ள பென்சீன்சல்போனைல் குளோரைடு சேர்மங்கள் பொட்டாசியம் உலோகத்துடன் வினைபுரிவதால் சல்போனமைடு தயாரிக்கப்படுகிறது  

.  

## வினை வழிமுறை

இவ்வினையின் வினை வழிமுறை தெளிவிலாமல் உள்ளது என்றாலும் வினையின் போக்கு குறித்த பல்வேறு பாதைகள் காணப்படுகின்றன.  

என்-ஐதராக்சிபென்சீன்சல்போனமைடு 1 அல்லது அதன் புரோட்டான் நீக்கப்பட்ட வடிவம் 2 ஒரு நியூக்ளியோபைல் எனப்படும் மின்னணு மிகுபொருளாக ஆல்டிகைடுடன் 3 வினைபுரிந்து 4 இடைநிலை விளைபொருளாக மாறுகிறது. மூலக்கூற்றிடை புரோட்டான் பரிமாற்றத்திற்குப் பின்னர் சல்பினிக் அமில எதிர்மின் அயனி பிரிகிறது. நைட்ரோன் வேதி வினைக்குழு 6 மற்றும் இடைநிலை விளைபொருள் 7 வழியாக ஐதராக்சமிக் அமிலம் 8 உருவாகிறது. மாற்றாக அசிரிடின் இடைநிலை விளைபொருள் 9 நேரடியாக இறுதி விளைபொருளாக உருவாகிறது. இடைநிலை விளைபொருள் நைட்ரீன் குழு 10 உருவாதல் இங்கு நிராகரிக்கப்படுகிறது. இதனால் ஏற்படும் வினை கலவையின் வினைத்திறன் பற்றாக்குறையால் எளிய ஆல்க்கீன்கள் உருவாவதில்லை.  

## எல்லைகள்
திண்ம நிலை தொகுப்பு வினைகளில் ஆங்கெலி-ரிமினி வினை சமீபத்தில் சல்போனமைடு சகப்பிணைப்பாக பாலிசிடைரீனுடன் இணைக்கப்பட்டு திண்ம ஆதரவுடன் பயன்படுத்தப்பட்டது .
# சிற்றூர் அரசுக் கல்லூரி

**சித்தூர் அரசுக் கல்லூரி** இந்திய மாநிலமான கேரளத்தில் உள்ள பழமையான கல்வி நிறுவனங்களில் ஒன்றாகும். கள்ளிக்கோட்டை பல்கலைக்கழகத்துடன் இணைவுப்பெற்ற இக்கல்லூரி, கேரள அரசின் கல்லூரிக்கல்வி இயக்ககத்தின் கீழ் சிறப்புநிலைக் கல்லூரி என்னும் சிறப்பினையும் பெற்றுள்ளது.  

### படிப்புகள்
கலை, அறிவியல், வணிகவியல் பிரிவுகளில் இளங்கலை, முதுகலைப் படிப்புகள் இக்கல்லூரியில் உள்ளன.  

தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் இளங்கலைப்பட்டப்படிப்பு உள்ளது.  

தமிழ், பொருளியல், தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் முதுகலைப் பட்டப்படிப்பு உள்ளது.  

தமிழ், கணிதம், தத்துவவியல், இசையியல் ஆகிய துறைகளில் முனைவர்ப்பட்டப்பிரிவு செயல்படுகிறது.  

2018 முதல் தமிழ், கணிதம் ஆகிய துறைகளின் கீழ் ஆய்வியல் நிறைஞர்ப்பட்டப்பிரிவும் அறிவிக்கப்பட்டுள்ளது.  

ஒரு கல்வியாண்டில் ஏறக்குறைய 1400 மாணவர்கள் இக்கல்லூரியில் பயில்கின்றனர்.  

தமிழ், மலையாளம், இந்தி, சமஸ்கிருதம் ஆகிய மொழிகளை இரண்டாம் மொழியாகத் தேர்ந்தெடுத்துப் படிக்கும் வாய்ப்பு உள்ளது.  

### வரலாறு
1947 ஆம் ஆண்டு ஆகத்து மாதம் பதினொன்றாம் நாள் அதாவது, இந்திய சுதந்திரத்திற்கு நான்கு நாள் முன்பாக நிறுவப்பட்ட கல்லூரி ஆகும். 1954 முதல் சோகநாசினி என்றழைக்கப்படும் சித்தூர்ப்புழை ஆற்றின் கரையில் உள்ள தற்போதைய வளாகத்தில் செயல்பட்டுவருகிறது.  

திரையிசைப் பாடகர்கள் சொர்ணலதா, கிருஷ்ண சந்திரன், தமிழ்த் திறனாய்வாளர்கள் ராஜமார்த்தாண்டன், அ. கா. பெருமாள், வேதசகாயகுமார், தலமரங்கள் நூலாசிரியர் சுந்தரசோபிதராஜ், கண்ணதாசன் ஆய்வாளர் பாலு ஆகியோர் இக்கல்லூரியில் பயின்ற மாணவர்களில் குறிப்பிடத்தக்கவர்கள்.  

### இடம்
பாலக்காடு நகரத்திலிருந்து 17 கி.மீ தூரத்தில் சித்தூர் தத்தமங்கலம் நகராட்சியில் சோகநாசினி என்றழைக்கப்படும் சித்தூர்ப்புழை ஆற்றின் கரையில் அமைந்துள்ளது.  

கோயமுத்தூர் – கொல்லங்கோடு, கோயமுத்தூர் – புதுநகரம், கோயமுத்தூர் – தத்தமங்கலம் பேருந்து வழித்தடத்திலும் பொள்ளாச்சி – கொழிஞ்சாம்பாறை – பாலக்காடு பேருந்து வழித்தடத்திலும் அமைந்துள்ள இக்கல்லூரி பாலக்காடு மாவட்டத்தின் உட்பகுதிகளில் இருந்து பேருந்துத் தடங்களால் இணைக்ககப்பட்டுள்ளது.  

### இலக்குமொழி
“பெரியோர் வழியே நல்வழி” என்னும் பொருள்படும் महाजनो येन गत : स पन्था என்னும் இந்திமொழி வாசகத்தினைத் தன் இலக்குமொழியாகக் கொண்டு இக்கல்லூரி இயங்குகிறது.  

### துறைகள்
தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளும் வணிகவியல் துறையும் ஆக பதினான்கு துறைகள் முதன்மைத்துறைகளாக இயங்குகின்றன.  

இந்தித்துறை, சமஸ்கிருதத்துறை, விளையாட்டுத்துறை ஆகியனவும் இயங்குகின்றன.
# சி. இறையரசன்

**சி. இறையரசன்** என்ற இயற்பெயரைக் கொண்ட இவர் தமிழகத்தின் இலக்கிய வட்டத்தில் **பாவலர் இறையரசன்** என்றே அழைக்கப்படுகிறார். இவர் 20 நவம்பர், 1943 ஆம் ஆண்டு, தமிழகத்தின் கரூர் மாவட்டத்தின் வட்டங்களுள் ஒன்றான, கரு(வூ)ர் வட்டத்தின் கீழ் அமைந்துள்ள, சூ. தொட்டம்பட்டி என்னும் சிற்றூரில் பிறந்தவர். இவரது தந்தை பெ. சிவன்மலை, தாய் பொன்னம்மாள் என்ற பெற்றோருக்கு, இரண்டாம் மகனாகப் பிறந்தார். திண்ணைப்பள்ளியில், மூன்றாம் வகுப்பு வரைக்கக் கற்றார். எனினும், அதன்பின் தொடர்ந்து முத்தமிழ் கற்றதால், பாக்கள் எழுதும் திறன் பெற்றிருக்கிறார். தமிழகத்தின் பல்வேறு முன்னனி இதழ்களில், இவரின் படைப்புகள் பதிந்துள்ளன. இவரின் *சிந்தனை ஊற்று* என்னும் பாநூலுக்கு, அமெரிக்கக் கலிபோர்னிய உலகக் கலை இலக்கியப் பண்பாட்டுக் கழகம், *இலக்கிய முனைவர் பட்டம்* வழங்கிச் சிறப்பித்துள்ளது. மேலும், பல இலக்கிய அமைப்புகளினால் சிறப்புப் பெயர் பட்டங்களைப் பெற்றுள்ளார். அவற்றில், *பாமாமணி, குறள் படைப்புச் செம்மல், உரைப்பா ஊற்று, இன்பா ஏறு போன்றவைகள் குறிப்பிடத்தக்கன ஆகும். பாவேந்தர் நூற்றாண்டு விழாவில், தமிழக, புதுவை அரசுகளின் சான்றிதழ்களும், பரிசும் பெற்றவர். பேராசிரியர் மது ச. விமலானந்தம் தொகுத்த * தமிழ் இலக்கிய வரலாறு * என்னும் நூலில் இவரைப்பற்றிய குறிப்புரைகள் உள்ளன. *உலகத்திருக்குறள் மையம், குறளாயம், அகில இந்திய தமிழ் எழுத்தாளர் சங்கம், தமிழ்க்காசு இலக்கியக் குழு'' போன்ற பல்வேறு அமைப்புகளில் பணியாற்றியுள்ளார்.  

## படைப்புகள்
1. குறளும் பொருளும்
1. செந்நீரில் மலரும் செந்தமிழ் ஈழம்
1. சிந்தனை ஊற்று
1. நாலும் பொருளும்
1. மூன்று தமிழ்க்களம்
1. சிலம்பும் பொருளும் [புகார் காண்டம்]
1. சிந்தனை முழக்கம்
1. பம்பாய் இலக்கிய உலா (இவரின் முதல் உரைவடிவ நூல்)
1. பாண்டியனார் குறள் அந்தாதி - பட்டி வீரன்பட்டி ஊ. பு. அ. சவுந்திர பாண்டியனாரின் வாழ்க்கை வரலாறு
# கே. ராணி



**கே. ராணி** (*K. Rani*, 1943 - 13 சூலை 2018) தென்னிந்தியப் பின்னணிப் பாடகி ஆவார். இவர் 500 இற்கும் அதிகமான பாடல்களை தெலுங்கு, தமிழ், கன்னடம், மலையாளம், இந்தி, வங்காளி, சிங்களம், உசுப்பெக் மொழிகளில் பாடியுள்ளார். ராணி இலங்கையின் "சிறீ லங்கா தாயே" என்ற தேசியப் பண்ணைப் பாடியுள்ளார்.  

இந்திய தேசிய காங்கிரசு தலைவர் காமராசர் இவருக்கு "இன்னிசை ராணி" எனப் பட்டம் சூட்டினார்.  

## பாடல்கள்
### தமிழ்ப் பாடல்கள்
| பாடல் | படம் | இணைந்து பாடியோர் | பாடலாசிரியர் | இசை |
| --- | --- | --- | --- | --- |
| *கொண்டாட்டம் கொண்டாட்டம்* | போர்ட்டர் கந்தன் | திருச்சி லோகநாதன், எஸ். சி. கிருஷ்ணன்
செல்லமுத்து, மாதவன் | அ. மருதகாசி | விஸ்வநாதன்-ராமமூர்த்தி |
| *கண்ணால் நல்லாப் பாரு* | சாரங்கதரா (1958) | பி. பானுமதி, ஏ. பி. கோமளா | அ. மருதகாசி | ஜி. இராமநாதன் |
| *காந்தம் போலப் பாயும்* | நல்லகாலம் (1954) | உடுமலை நாராயணகவி | கே. வி. மகாதேவன் | } |

### இசுலாமியப் பாடல்கள்
நாகூர் ஈ. எம். ஹனீஃபாவுடன் இணைந்து பாடிய சில இசுலாமியப் பாடல்கள்:  
- *ஓடுவோம் வாருங்கள்*
- *தீனோரே நியாயமா மாறலாமா*
- *வாழ வாழ நல்ல வழிகள் உண்டு*
- *அருள் மேவும் ஆண்டவனே*
# இந்திய அரசியலமைப்புச் சட்டத்தில் மொழிகள்

**மொழிகள்** (Languages) இந்திய அரசியல் சாசனத்தை உருவாக்கியவர்களுக்கு, இந்தியாவில் பலவேறு மொழிகள் வழக்கில் இருந்ததால் அவைகளைக் கையாள்வது பெரிய சவாலாக இருந்தது. இந்திய அரசியலமைப்புச் சட்டம் உருவாக்கப்படும் பொழுது இந்தியாவில் 1652 மொழிகள் பேச்சு வழக்கில் இருந்தன. இவைகளில் இந்திய மொழிகளல்லத 63 மொழிகளும் அடங்கும்.  

## இந்தி ஆங்கிலம்
அரசியல் சாசனத்தை உருவாக்கியவர்கள் ஒரு சில மொழிகளை அலுவலக தகவல் பரிமாற்றத்திற்காக அறிவிக்க வேண்டியிருந்தது. மொத்த பேச்சு வழக்கில் இருந்த 1652 மொழிகளில் 22 மொழிகள் (எட்டாவது அட்டவணை) ஏறக்குறைய 91 விழுக்காடு மக்களால் பேசப்பட்டு வந்தது. இதில் இந்தி மொழி அதன் மறுவடிவங்களான உருது, இந்துஸ்தானி ஆகியவைகளுடன் ஏறக்குறைய 46 விழுக்காடு மக்களால் பேசப்பட்டு வந்தது. ஆதலால் இந்தியும், அதன் தேவநாகரி எழுத்துவடிவமும் இந்தியாவின் அலுவலக மொழியாகவும், ஆங்கிலம் 15 ஆண்டுகளுக்கு தொடரும் என்றும் அறிவிக்கப்பட்டது. (பிரிவு 351)  

இந்தி அலுவலக மொழியாக அறிவிக்க்ப்பட்டாலும் மாநில சட்டமனடறங்கள் தங்களுக்கு தேவையான மொழிகளை தங்களுக்குள் தகவல் பாிமாற்றத்திற்காக அறிவித்துக் கொள்ளலாம் (பிாிவு 347)  

## அலுவலக மொழி
இந்திய அரசியல் சாசனப் பிரிவு 343-ன் படி இந்தி அதன் தேவநாகரி எழுத்துவடிவத்தில் இந்தியாவின் அலுவலக மொழியாக இருக்கும். 15 வருடங்களுக்கு ஆங்கிலம் தொடர்ந்து பயன்படுத்தப்படும். அதன் பின் பாராளுமன்றம் சட்டம் இயற்றுவதன் மூலம் ஆங்கிலத்தைத் தொடரலாம். இதனடிப்படையில் பாராளுமன்றம் அலுவல மொழிகள் சட்டம் 1963-ஐ இயற்றியது.  

## அலுவலக மொழிகள் ஆணையம்
அரசியல் சாசனப் பிரிவு 344-ன் படி குடியரசுத் தலைவர் அலுவலக மொழிகள் ஆணையத்தை நிறுவலாம். இதன் முக்கிய பணி, குடியரசுத் தலைவருக்கு அலுவலக மொழிகள் குறித்து அறிவுரை வழங்குவதாகும்.  

இந்த ஆணையம் முதலில் ஐந்து வருடம் கழித்தும் பின்பு 10 வருடங்கள் கழித்தும் நிறுவப்படும். எட்டாவது அட்டவணையில் உள்ளிட்ட மொழிகளின் பிரதிநிதிகளை உள்ளடக்கி ஆணையம் நிறுவப்படும்.  

### முக்கிய பணிகள்
1. இந்தி மொழியை தொடர்ந்து அலுவலக மொழியாகப் பயன்படுத்த ஆவன செய்தல்
1. ஆங்கிலத்தின் பயன்பாட்டை இந்திய அரசின் செயல்பாட்டில் குறைத்தல்
1. உச்ச நீதிமறத்திலும், உயர் நீதிமன்றத்திலும், இந்திய அரசு மற்றும் மாநில அரசின் சட்டங்களில் பயன் படுத்தப்படும் மொழிகள் குறித்த ஆலோசனை வழங்குதல்.
1. இந்திய அரசின் செயல்பாட்டிற்கு பயன்படுத்த வேண்டிய எண்ணுருக்கள் குறித்த ஆலோசனை வழங்குதல்
1. இந்திய அரசின் அலுவலக மொழிகள் குறித்தும், மாநில அரசுகளுக்கும் இந்திய அரசிற்கும் நடை பெரும் தகவல் பரிமாற்றம் செய்யப்பட வேண்டிய மொழிகள் குறித்தும் அறிவுரை வழங்கும்

ஆணையம் பரிந்துரை வழங்கும் போது இந்தியாவின் அறிவியல், கலாசாரம் மற்றும் தொழில் துறை மேம்பாட்டினையும், இந்தி பேசாத மக்களின் அரசுப் பணியில் சேர்வதற்கான நியாயமான வாய்ப்பினையும் கருத்தில் கொள்ள வேண்டும்.
# இரைப்பை ஏற்றம்


இதன் பொதுவான காரணியானது முதுமை மற்றும் உடற் பருமன் ஆகும். பிற காரணிகள் பேரதிர்ச்சி, ஸ்கோலியோசிஸ், சிலவகை அறுவைச் சிகிச்சைகள் ஆகும். இதில் இரண்டு முக்கிய வகைகள் உள்ளன: *நழுவும் இரைப்பை ஏற்றம்* என்பது இரைப்பையின் சிறு பகுதி நெஞ்சுக்குள் புகுவதும் மீண்டும் வயிற்றுக்குள் திரும்பும் நிலை ஒன்று ஆகும். அடுத்து *இடமாறு இரைப்பை ஏற்றம்* என்பது நெஞ்சுக்கும் வயிற்றுக்கும் நழுவிக்கொண்டிருக்கும் இரைப்பையின் மேற்பகுதி, ஒரு கட்டத்தில் வயிற்றுக்குத் திரும்பாமல், நெஞ்சுக்குள்ளேயே நிலையாக இருந்துவிடும் நிலையாகும். இந்த சிக்கலை உள்நோக்கியியல் அல்லது மருத்துவப் படிமவியல் போன்றவற்றால் உறுதிப்படுத்தலாம். மேற்குறிப்பிட்ட அறிகுறிகள் இருப்பின் பொதுவாக உள்நோக்கியல் வழியாகவே கண்டறியப்படுகிறது, இதன் அறிகுறிகளுக்கு ஏற்ப சிகிச்சை அளிக்கப்படுகிறது. இது பொதுவாக 50 வயதைக் கடந்தவர்களுக்கே ஏற்படுகிறது.  

படுக்கையின் தலைப்பகுதியை உயர்த்திக்கொள்ளுதல், எடையைக் குறைத்தல், உணவு பழக்கங்களை மாற்றுதல் போன்ற பழக்கவழக்கங்கள் இதற்கு நிவாரணமாகும். இதற்கான மருந்துகளாக எச்2 பிளாக்கர்ஸ் அல்லது புரோட்டான் பம்ப் இன்ஹைபைட்ஸ் போன்ற இரைப்பை அமிலத்தை குறைக்கும் மருந்துகள் உதவுகின்றன, எனினும் அவை குறிப்பிடத்தக்க பக்க விளைவுகளை உருவாக்கலாம். மருந்துகளால் நிலை மேம்படாவிட்டால், லேப்ராஸ்கோப் முறையில் அறுவைச் சிகிச்சை மேற்கொள்ளப்படுவதும் உண்டு. அமெரிக்காவில் 10% முதல் 80% வரையிலான மக்கள் இதனால் பாதிக்கப்படுகின்றனர்.  
## அறிகுறிகள்

இரைப்பை ஏற்றமானது பெரும்பாலும் "great mimic" (பெருநடிப்பு) என்று அழைக்கப்படுகிறது, ஏனெனில் அதன் அறிகுறிகள் பல உடல் சீர்குலைவுகளை ஒத்திருக்கின்றன. இரைப்பை ஏற்றத்துக்கு ஆளானவர்கள் மார்பில் மந்தமான வலி, மூச்சு வாங்குதல் (உதரவிதானத்தின்மீது இரைப்பை ஏறுவதால் உண்டாகிறது), இதயப் படபடப்பு (வேகஸ் நரம்பு எரிச்சல் காரணமாக), அடிக்கடி நெஞ்செரிச்சல் ஏற்படுவதும், மார்பக வலி அல்லது உண்ணும் வலி ஏற்படக்கூடும். பெரும்பாலும் இரைப்பை ஏற்றமானது எந்த அறிகுறிகளும் இல்லாமல் இருப்பதும் உண்டு.
# 1054



**1054** (**MLIV**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- பெப்ரவரி &ndash; மோர்ட்டிமர் என்ற இடத்தில் இடம்பெற்ற சமரில், நோர்மன்கள் பிரெஞ்சு இராணுவத்தைத் தோற்கடித்தனர். இதன் பலனாக பிரெஞ்சு மன்னர் முதலாம் என்றி நோர்மண்டியில் இருந்து தனது படைகளை திரும்ப அழைத்தார்.
- ஏப்ரல் 30 &ndash; அயர்லாந்தை சூறாவளி தாக்கியது.
- சூலை 4 &ndash; சீட்டா டோரி விண்மீன் அருகே இடம்பெற்ற *எஸ்என் 1054* மீயொளிர் விண்மீன் வெடிப்பு பற்றிய செய்தி சீனர், அராபியர்களினால் பதியப்பட்டது. 23 நாட்கள் பகலொளியிலும் அவதானிக்க முடிந்தது. இதன் எச்சங்கள் நண்டு வடிவ நெபுலாவாக (என்ஜிசி1952) உருமாறியது.
- சூலை 16 &ndash; அண்மையில் இறந்த திருத்தந்தை ஒன்பதாம் லியோவின் மூன்று உரோமைத் தூதர்கள் ஹேகியா சோபியா கோவிலின் பலிபீடம் மீது திருச்சபைத் தொடர்பில் இருந்து நீக்கும் சட்டவிரோதமான திருத்தந்தையின் ஆணை ஓலையை வைத்ததன் மூலம் மேற்கத்திய, கிழக்கத்தியக் கிறித்தவ தேவாலயங்களிடையே தொடர்புகளைத் துண்டித்தனர். இந்நிகழ்வு பின்னர் பெரும் சமயப்பிளவுக்கு வழிவகுத்தது.
- லீ வம்சத்தின் மூன்றாம் அரசர் லீ நாத் தோன் வியட்நாமை ஆட்சி செய்யத் தொடங்கினார். நாட்டின் பெயரை அவர் தாய் வியெத் என மாற்றினார்.
- இலங்கையில் இரண்டாம் இலம்பகர்ண வம்சத்தின் ஏழாம் கசபனின் ஆட்சி ஆரம்பமானது.
- தென்னிந்தியாவில் கொப்பம் போர் சோழ அரசர்களுக்கும், சாளுக்கியருக்கும் இடையில் ]] இடம்பெற்றது. இராஜாதிராஜ சோழன் சமரில் இறந்தார். இரண்டாம் இராஜேந்திர சோழன் அரசரானார்.

## பிறப்புகள்

## இறப்புகள்
- இராஜாதிராஜ சோழன்
- அதிசர், இந்திய வங்காள பௌத்த துறவி (பி. 982)
# மீடியாப் பேரரசு



பெர்சப்பொலிஸ்] நகரத்தின் அபாதானா அரண்மனை சுவரில் கிமு 5ம் நூற்றாண்டின் மீடியப் பேரரசின் போர்வீரர்களின் சிற்பம்]]  

**மீடியாப் பேரரசு**, கிமு 5ம் நூற்றாண்டில் பாரசீகம் எனும் தற்கால ஈரான் நாட்டின் வடமேற்கு பகுதிகளை முதலில் ஆண்டவர்கள். இவர்களின் சமயம் சொராட்டிரிய நெறி ஆகும். கிமு 678ல் நிறுவப்பட்ட மீடியாப் பேரரசு, பேரரசர் சைரசு கிமு 549ல் மீடியாவை கைப்பற்றும் வரை ஆட்சி செலுத்தியது.  

மீடியர்கள் கிமு 1100 - 1000 வரை இரானின் வடமேற்கு மலைப்பகுதிகளிலும், மெசொப்பொத்தேமியாவின் வடகிழக்கு மற்றும் கிழக்கில் உள்ள எகபடனா பகுதிகளில் வாழ்ந்தவர்கள்.  

கிமு 800 - 700க்கு இடைப்பட்ட காலத்தில் மீடியர்கள் இரானின் மேற்குப் பகுதிகளை மீடியப் பேரரசில் கொண்டு வந்தனர.  

பண்டைய பாரசீகத்தின் மீடியப் பேரரசு, தற்கால ஈரானின் வடகிழக்கு, ஈராக்கின் தெற்கு மற்றும் அனதோலியாவின் தெற்கு மற்றும் கிழக்குப் பகுதிகளை ஆட்சி செய்தனர். மீடியர்கள் பழைய பாரசீக மொழியின் உட்பிரிவான மீடியன் மொழியை பேசினர். மீடியர்கள் சொராஷ்டிரிய சமயத்தை பின்பற்றினர். மீடியப் பேரரசின் தலைநகராக இகபடானா (தற்கால ஹமதான்) விளங்கியது.  

மேற்கு ஈரானில் நடந்த அகழாய்வில் கிடைத்த தொல்பொருட்கள் மற்றும் சாத்திரக் குறிப்புகளின் அடிப்படையில், மீடியர்கள், அசிரிய மக்கள் மற்றும் பண்டைய கிரேக்கர்களின் சமகாலத்தில் வாழ்ந்தவர்கள் ஆவார்.  

பாரசீகத்தின் அகாமனிசியப் பேரரசர் சைரசு மீடியாப் பேரரசை கிமு 549ல் கைப்பற்றினார்.  

நகரத்தில் கண்டெடுக்கப்பட்ட பேரரசர் முதலாம் டேரியஸ் காலத்திய "கடிதப் புதையல்கள்" ]]  

நகர அபாடனா மண்டபத்தின், கிமு 5ம் நூற்றாண்டின் பாரசீக மற்றும் மீடியப் பேரரசின் வீரர்கள், அபாடனா மண்டபம்]]  

## இதனையும் காண்க
- எகபடனா
- அரராத்து இராச்சியம்
- புது அசிரியப் பேரரசு
- அகாமனிசியப் பேரரசு
- சைரசு
# வலாச்சியா



**வலாச்சியா ** அல்லது **வல்லாச்சியா** ( *Walachia*, *Wallachia* ) உருமேனியாவின் வரலாற்றுச் சிறப்புமிக்கதும் புவியியல் பகுதியுமாகும். இது கீழ் தன்யூபிற்கு வடக்கிலும் தெற்கு கார்பத்தியனுக்கு தெற்கிலும் அமைந்துள்ள நிலப்பகுதியாகும். வலாச்சியா வழமையாக இரு பகுதிகளாகப் பிரிக்கப்படுகின்றது. பெரிய வலாச்சியா **முந்தேனியா** என்றும் சிறிய வலாச்சியா **ஓல்தேனியா** என்றும் அழைக்கப்படுகின்றது. சில நேரங்களில் முழுமையான வலாச்சியாவுமே **முந்தேனியா** எனப்படுகின்றது.  
## வரலாறு

வலாச்சியா அங்கேரியின் முதலாம் சார்லசுக்கு எதிராக, முதலாம் பாசரபால் 14ஆம் நூற்றாண்டின் துவக்கத்தில் வேள்பகுதியாக நிறுவப்பட்டது. 1246இலேயே ஓல்ட் ஆற்றின் மேற்கிலுள்ள பகுதி வலாச்சா என ஆவணங்களில் குறிப்பிடப்பட்டுள்ளது. 1417இல் வலாச்சா உதுமானியப் பேரரசின் கப்பம் கட்டும் நாடானது; இந்த ஏற்பாடு, இடையில் 1768 முதல் 1859 வரை சிறு இடைவெளிகளில் உருசிய ஆக்கிரமிப்பில் இருந்தபோதும், 19ஆம் நூற்றாண்டு வரை இது நீடித்தது. 1859இல் மோல்டாவியாவுடன் இணைந்து *ஐக்கிய வேள்பகுதிகள்* உருவானது. இந்த புதிய நாடு 1866இல் *ரோமானியா* என அழைக்கப்படலாயிற்று. 1881இல் அலுவல்முறையாக உருமேனியா இராச்சியமானது. பின்னர் ஆத்திரிய-அங்கேரிய இராச்சியத்தின் கலைப்பைத் தொடர்ந்து 1918இல் மக்கள் பிரதிநிதிகளின் தீர்மானப்படி புகோவினா, டிரான்சில்வேனியா மற்றும் பனத், கிரிசனா,மராமுரெசின் சில பகுதிகளும் உருமேனிய இராச்சியத்திற்கு வழங்கப்பட்டன. இதுவே தற்கால உருமேனிய நாடாக உருவானது.